ועדת הכנסת, כנסת 18, פרוטוקול מספר 253, 2012-03-06 15:15

יריב לוין: רבותי, אני פותח את הישיבה.

יריב לוין: אנחנו מתכנסים כאן בהתרעה קצרה ובבקשה מיוחדת להקדמת דיון בהצעת חוק גיל הנישואין (תיקון- העלאת גיל הנישואין), התשע"ב- 2012, פ/4130/18, של חברי הכנסת חנין זועבי וג'מאל זחאלקה, לפני הקריאה הטרומית.

יריב לוין: מדובר בהצעה שדומות לה מובאות היום במסגרת יום האישה הבין-לאומי לקריאה טרומית.

יריב לוין: הצעה שהוגשה זו מכבר, עלתה בשעתו במליאה ולא אושרה ובגלל כל מיני תקלות כאלה ואחרות בסופו של דבר לא ניתן היה להביא אותה לסדר-היום אלא באישור מיוחד שאנחנו נדרשים לו כאן.

יריב לוין: נדמה לי שההגינות מחייבת, חרף חילוקי הדעות התהומיים בכל הנושאים האחרים, שלא ינוצל הפגם הפרוצדוראלי הטכני הקטן הזה כדי למנוע הצטרפות להצעה שממילא הוצמדו לה כבר שורה ארוכה של הצעות אחרות, ולכן אני הייתי מציע לאשר את הבקשה ולאשר את הפטור, ברוח דומה גם לעמדה של יושב-ראש הכנסת בסוגיה הזו.

יריב לוין: הערות?

יריב לוין: התייחסויות?

יריב לוין: מי בעד?

יריב לוין: בעד – 5

יריב לוין: נמנעים – אין

יריב לוין: 5 בעד, אין מתנגדים, אין נמנעים.

יריב לוין: חבר הכנסת אייכלר נוכח אבל לא השתתף בהצבעה וזה כמובן בסדר מבחינת הקוורום.

יריב לוין: אני מודה לכולם, הישיבה נעולה.